Helmet Dalo: Sachin Tendulkar asks bikers, pillion riders to wear helmet
‘హెల్మెట్ పెట్టుకోండి..’: కారు విండోలోంచి సచిన్
క్రికెట్ దిగ్గజం సచిన్ టెండూల్కర్ మరోసారి తన అభిమానులను ఆశ్చర్యపరిచాడు. కొచ్చి పర్యటనలో ఉన్న సచిన్.. కారులో ప్రయాణిస్తూ దారెంట వెళుతున్న ద్విచక్ర వాహనదారులకు హెల్మెట్ పెట్టుకోవాలంటూ సూచించాడు. కారు విండో లోంచి సచిన్‌ కనిపించడంతో కొంత మంది అభిమానులు ఉత్సాహంగా హాయ్ చెప్పడానికి ప్రయత్నిస్తుండగా.. సచిన్ మాత్రం వాళ్లకు చాలా శ్రద్ధగా భద్రతా పాఠాలు చెప్పాడు.
TNN | Updated:
Nov 3, 2017, 05:36PM IST
క్రికెట్ దిగ్గజం సచిన్ టెండూల్కర్ మరోసారి తన అభిమానులను ఆశ్చర్యపరిచాడు. కొచ్చి పర్యటనలో ఉన్న సచిన్.. కారులో ప్రయాణిస్తూ దారెంట వెళుతున్న ద్విచక్ర వాహనదారులకు హెల్మెట్ పెట్టుకోవాలంటూ సూచించాడు. కారు విండో లోంచి సచిన్&zwnj; కనిపించడంతో కొంత మంది అభిమానులు ఉత్సాహంగా హాయ్ చెప్పడానికి ప్రయత్నిస్తుండగా.. సచిన్ మాత్రం వాళ్లకు చాలా శ్రద్ధగా రహదారి భద్రతా పాఠాలు చెప్పాడు. &lsquo;హెల్మెట్ తప్పనిసరిగా పెట్టుకోండి. కేవలం బైక్ నడుపుతున్నవాళ్లు పెట్టుకుంటే సరిపోదు. వెనకాల కూర్చునేవాళ్లు కూడా హెల్మెట్ ధరించాల్సిందే&rsquo; అని సచిన్ సూచించాడు. దీనికి వాళ్లు కూడా సానుకూలంగా స్పందించారు.
సచిన్ తాజాగా ఈ వీడియోను ట్విట్టర్&zwnj;లో పోస్టు చేస్తూ.. హెల్మెట్ పెట్టుకోవాల్సిన అవసరాన్ని మరోసారి వివరించాడు. ఇంతకు ముందు హైదరాబాద్&zwnj;లోనూ సచిన్ ఇలాగే హెల్మెట్ ధరించాలంటూ అవగాహన కల్పించాడు. ఇండియన్ సూపర్ లీగ్&zwnj;లో భాగంగా కేరళ బ్లాస్టర్స్ టీమ్ తన తొలి మ్యాచ్&zwnj; నవంబర్ 17న ఆడనుంది. ఆ మ్యాచ్ ప్రమోషన్&zwnj;లో భాగంగా సచిన్ కొచ్చికి వచ్చాడు. మ్యాచ్ చూడటానికి రావాల్సిందిగా ఆ రాష్ట్ర సీఎంను కోరాడు. కేరళ బ్లాస్టర్స్ టీమ్&zwnj;కు సచిన్ యజమాని అనే విషయం తెలిసిందే.
Rider or pillion, both lives matter equally. Please, please make wearing helmets a habit. Just my opillion :) #HelmetDaalo2 .0 #RoadSafety pic.twitter.com/0Lamnsj3Fq